2022.10.31.
HU
Az Európai Unió Hivatalos Lapja
L 282/77
4.
ÁRUCSOPORT TEJTERMÉKEK; MADÁRTOJÁS; TERMÉSZETES MÉZ; MÁSHOL NEM EMLÍTETT, ÉLELMEZÉSI CÉLRA ALKALMAS ÁLLATI EREDETŰ ÉLELMISZER Megjegyzések 1.
A „tej” megnevezés alatt a teljes tejet vagy a részben vagy teljesen lefölözött tejet kell érteni. 2.
A 0403 vtsz.
alkalmazásában a joghurt lehet sűrített vagy ízesített, és tartalmazhat hozzáadott cukrot vagy más édesítőanyagot, gyümölcsöt, dióféléket, kakaót, csokoládét, fűszereket, kávét vagy kávékivonatot, növényeket, növényi részeket, gabonaféléket vagy pékárut, feltéve, hogy a hozzáadott anyagok egyike sem a tej valamely alkotóelemének teljes vagy részleges helyettesítésére szolgál, és a termék megtartja a joghurt lényeges jellemzőjét. 3.
A 0405 vtsz.
alkalmazásában: a) a „vaj” kifejezés a természetes vajat, a savóvajat vagy a rekonstruált vajat jelenti (frissen, sózva vagy avasan, konzervdobozba csomagolva is), melyet kizárólag tejből nyernek, és tejzsírtartalma legalább 80, de nem több mint 95 tömegszázalék, legfeljebb 2 % (zsírmentes) tejszilárdanyag-tartalommal és legfeljebb 16 tömegszázalék víztartalommal.
A vaj nem tartalmaz hozzáadott emulgálószereket, de tartalmazhat nátrium-kloridot, ételszínezéket, semlegesítő sókat és ártalmatlan tejsavtermelő baktérium­ kultúrákat; b) a „kenhető tejkészítmények” (vajkrém) kifejezés olyan kenhető víz-olaj típusú emulziót jelent, amely csak tejzsírt tartalmaz legalább 39, de 80 tömegszázaléknál kisebb mennyiségben. 4.
A tejsavó sűrítéséből (koncentrációjából) tej vagy tejzsír hozzáadásával nyert terméket, mint sajtot a 0406 vtsz.
alá kell besorolni, feltéve hogy az alábbi három tulajdonsággal rendelkezik: a) tejzsírtartalma szárazanyagban kifejezve legalább 5 tömegszázalék; b) szárazanyag-tartalma tömegszázalékban legalább 70 %, de nem haladja meg a 85 %-ot; és c) formázott vagy formázható. 5.
Nem tartozik ebbe az árucsoportba: a) az emberi fogyasztásra alkalmatlan, nem élő rovarok (0511 vtsz.); b) a savóból nyert termék, amely szárazanyagra számítva több mint 95 tömegszázalék laktózt tartalmaz (1702 vtsz.); c) egy vagy több természetes összetevőjének (például tejzsírnak) más anyaggal (például olajsavval képzett zsírokkal) történő helyettesítése útján tejből előállított termékek (1901 vagy 2106 vtsz.); vagy d) az albumin (két vagy több savófehérje koncentrátumát is beleértve, amely szárazanyagra számítva több mint 80 tömegszázalék savófehérjét tartalmaz) (3502 vtsz.) vagy a globulin (3504 vtsz.). 6.
A 0410 vtsz.
alkalmazásában a „rovarok” kifejezés alatt az ehető, nem élő rovarokat kell érteni, egészben vagy darabokban, frissen, hűtve, fagyasztva, szárítva, füstölve, sózva vagy sós lében tartósítva, valamint a rovarokból készült, emberi fogyasztásra alkalmas lisztet és darát.
Azonban nem tartoznak ide a más módon elkészített vagy tartósított ehető, nem élő rovarok (általában IV.
áruosztály).
Alszámos megjegyzések 1.
A 0404 10 alszám alkalmazásában a „módosított savó” kifejezés olyan terméket jelent, amely savóalkotórészekből áll, vagyis olyan savót jelent, amelyből a laktózt, fehérjét vagy az ásványi anyagokat teljesen vagy részben kivonták, vagy olyan savót jelent, amelyhez természetes savóalkotórészeket adtak, és olyan terméket, amelyet természetes savóalkotórészekből kevertek össze.